מרחב ירקון

מרחב ירקון הוא אחד מארבעת המרחבים של מחוז תל אביב של משטרת ישראל.

מרחב ירקון חולש על מרכז וצפון העיר תל אביב, הרצליה, רמת השרון, כפר שמריהו ורשפון.

מפקד מרחב ירקון מיולי 2022 הוא תנ"צ איתן מנשה.

מטה המרחב שוכן ברחוב ראול וולנברג 10, ברמת החייל.

בתחום המרחב יש שלוש תחנות:
 תחנת לב תל אביב, השוכנת ליד תחנת רכבת סבידור מרכז בתל אביב. בתחום אחריותה מרחוב אילת בדרום ועד שדרות נורדאו ופנקס בצפון תל אביב. בעבר שכנה התחנה עם מטה המרחב ברחוב דיזנגוף 221. 
 תחנת תל אביב צפון, החולקת את אותו בניין עם מטה המרחב השוכן ברחוב ראול וולנברג 10, רמת החייל, תל אביב. בתחום אחריותה משדרות נורדאו ורחוב פנקס בדרום ועד המשתלה, תל ברוך ורמת אביב בצפון תל אביב.
 תחנת גלילות, השוכנת ברחוב שפיים 1, הרצליה. בתחום אחריותה היישובים הרצליה, רמת השרון, כפר שמריהו ורשפון. 
מרחב ירקון ניצב  בעבר במרכזה של סדרת טלוויזיה ישראלית בשם זה. התסריט והבימוי נכתבו על ידי חיים בוזגלו והסדרה זכתה בפרס אופיר בשנת 1999.

היסטוריה
עד שנת 1970 חולק מחוז תל אביב של המשטרה לשלוש נפות. הנפה הצפונית הייתה הגלגול המוקדם של מרחב ירקון. מטה הנפה הצפונית שכן ברחוב יהודה הלוי 6, במבנה ששימש כתחנת משטרה מרכזית בימי משטרת המנדט. באמצע שנת 1961 עבר מטה הנפה הצפונית לרחוב דיזנגוף 223, ליד מטה המחוז. בשנות ה-70 הקיף מרחב הירקון את האזור מנחל הירקון בצפון עד דרך סלמה בדרום.

מאמצע שנות ה-70, שכן המרחב בבניין המטה הארצי של משטרת ישראל בתל אביב, ברחוב הרכבת.

קישורים חיצוניים 
 משטרת מחוז תל אביב - מרחב ירקון
משטרת ישראל - מרחב ירקון, ברשת החברתית פייסבוק

הערות שוליים

מחוז תל אביב (משטרה)